Na temelju članka 26. stavak 1. i 2. Zakona o predškolskom odgoju i obrazovanju (»Narodne novine«, broj 10/97, 107/07, 94/13, 98/19 i 57/22), članka 53. Statuta Dječjeg vrtića »Carić«, Novalja (KLASA:012-03/19-01/01,URBROJ:2125/41-02-19-04, od 30. rujna 2019.g.) i odredbi Pravilnika o unutarnjem ustrojstvu i načinu rada Dječjeg vrtića „Carić“, Novalja (KLASA:012-03/19-01/02, URBROJ:2125/41-02-19-04, od 30. rujna 2019.g.) Upravno vijeće Dječjeg vrtića »Carić«, Novalja, na sjednici održanoj dana 25. travnja 2023. godine, a na prijedlog ravnateljice donosi

**O D L U K U**

**o zasnivanju radnog odnosa na radno mjesto odgojitelj**

**u Dječjem vrtiću „Carić“, Novalja**

Članak 1.

Na radno mjesto odgojitelj u Dječjem vrtiću »Carić«, Novalja, izabrana je Milica Levačić iz Zagreba, Ožujska 11, na određeno puno radno vrijeme do povratka privremeno nenazočne odgojiteljice.

Članak 2.

Za obavljanje poslova iz članka 1. ove Odluke određuje se probni rad od 90 dana. Probni rad će pratiti ravnateljica dječjeg vrtića. Ako rad izabrane u dječjem vrtiću u vrijeme trajanja probnog rada bude ocijenjen negativnom ocjenom, odnosno ako ne zadovolji na radu, Ugovor će se otkazati bez ikakvih dodatnih obavještavanja ili obrazloženja.

Članak 3.

Koeficijent složenosti poslova za obračun plaće utvrđuje se u visini od 1,490 za odgojitelja u skladu s Pravilnikom o radu Dječjeg vrtića „Carić“, Novalja.

Članak 4.

Pravo na plaću izabrana kandidatkinja ostvaruje u visini umnoška koeficijenta i osnovice za izračun plaće, uvećanu za 0,5 % za svaku godinu radnog staža.

Članak 5.

Ova Odluka stupa na snagu prvog dana nakon dana objave na oglasnoj ploči dječjeg vrtića.

KLASA: 601-02/23-05/13

URBROJ: 2125-41-02-23-03

Novalja, 25. travnja 2023.g.

Predsjednica Upravnog vijeća

Ivana Kurilić, dipl.oec.